Organizaĵo de Nereprezentitaj Nacioj kaj Popoloj

La Organizaĵo de Nereprezentitaj Nacioj kaj Popoloj (, mallongigita UNPO) estas internacia organizaĵo fondita la , kies membroj estas aŭtoktonaj socioj (ekz. indiĝenaj aŭstralianoj), okupataj nacioj (ekz. Tibeto, Ĉeĉenio), naciaj minoritatoj (ekz. hungara minoritato en Rumanio), sed ankaŭ landoj esence sendependaj, tamen sen sia reprezentanto en tiaj institucioj kiel Unuiĝintaj Nacioj (ekz. Tajvano). Ĝiaj membroj estas indiĝenaj popoloj, okupataj landoj, parolantoj de minoritataj lingvoj kaj aliaj grupoj kiuj strebas al la defendo de siaj rajtoj kaj de siaj kulturoj kiuj ĝenerale ne trovas sufiĉan defendon en la koncernaj ŝtatoj(eo) Carlo Minnaja, Ranoj, civitanoj kaj samideanoj, Academia.edu,.

Sidejo de UNPO estas en Hago.

 Celoj de la organizaĵo 
Celo de la organizaĵo estas protekto de homrajtoj, rajto konservi sian propran nacian kaj kulturan identecon, kaj ankaŭ memstariĝon, protekto de la medio kaj serĉado de pacaj solvoj de konfliktoj kadre de nacia fono.

Organizaĵo nombras 47 membrojn de ĉiuj kontinentoj. Celoj de reprezentataj socioj (depende de la konkreta nacio) estas diversaj - de kultura aŭtonomeco, konservo de la lingvo, rajto al tradicia vivmaniero, ĝis plena sendependeco. Kelkaj antaŭaj membroj de UNPO estas jam sendependaj ŝtatoj: Armenio, Estonio, Kartvelio, Latvio, Palaŭo kaj Orienta Timoro.

 Membroj de UNPO (kun la dato de aliĝo) 
Ameriko
 Mapuĉoj (1993)

Afriko
 Ogadeno (2010)
 Oromio (2004)
 Somalilando (2004)
 Tvaoj de la Grandaj lagoj (1993)
 Zanzibaro (1991)

Azio
 Ahvazoj (iranaj araboj) (2003)
 Asirianoj (1991)
 Irana Azerbajĝano (2007)
 Baluĉistano (2008)
 Ĉitagongo (2001)
 Ŝtato Ĉin (2001)
 Gilgit-Baltilando (2008)
 Hmongoj (2007)
 Iranaj kurdoj (2007)
 Kordilera Administra Regiono (1991, membroj-fondintoj)
 Aŭtonoma Regiono Kurdistano (1991)
 Aŭtonoma Regiono en Islama Mindanao (2010)
 Interna Mongolio (2007)
 Nagalando (1993)
 Sindo (2002)
 Respubliko de la Sud-Molukoj (1991)
 Tajvano (2001)
 Irakaj turkmenoj (1991)
 Tibeto (1991)
 Vjetnamaj kmeroj (2001)

Eŭropo
 Abĥazio (1991)
 Kosovo (1991)
 Aŭtonoma Respubliko Krimeo (1991)
 Lezgoj (2012)
 Rumanaj hungaroj (1994)
 Udmurtio (1993)

 Estintaj membroj (nun sendependaj ŝtatoj) 
 Latvio (sendependa de 1991)
 Estonio (sendependa de 1991)
 Kartvelio (sendependa de 1991)
 Armenio (sendependa de 1991)
 Palaŭo (sendependa de 1994)
 Orienta Timoro (sendependa de 2002)

 Vidu ankaŭ 
 Neagnoskita ŝtato
 Eŭropa Libera Alianco

 Eksteraj ligiloj 

 Retejo de UNPO
 Retejo de UNPO pri regionaj novaĵoj 

 Referencoj 


Kategorio:Minoritatoj
Kategorio:Minoritataj lingvoj
Kategorio:Neregistaraj organizaĵoj
Kategorio:Aŭtonomaj regionoj
Kategorio:Aŭtonomaj provincoj